उजवाड ब्युरो ता.18: भारताच्या युनिक आयडेंटिफिकेशन अॅथॉरिटीन आतां जल्म आनी मरणाचो डेटा आधारा कडेन जोडपाचो निर्णय घेतला. हाचे खाला आतां नवजात शिशूंक तात्पुरतो आधार क्रमांक दितले जो उपरांत बायोमेट्रीक डेटा सयत अपग्रेड करतले. इतलेंच न्हय तर मरणाची नोंद आधारा कडेनय जोडटली. हाका लागून आधार क्रमांकांचो गैरवापर जावचो ना. म्हणल्यार आतां जल्मासावन मरणामेरेनच्या दरेका मनशाचो डेटा डेटाबेसांत जोडटले अशें भारतीय युनिक आयडेंटिफिकेशन अॅथॉरिटीन सांगलां.
